钦定古今图书集成/明伦汇编/闺媛典/第281卷 > 皇清十四 > 高堂妻钱氏
## 钦定古今图书集成/明伦汇编/闺媛典/第281卷 > 皇清十四 > 高堂妻钱氏

按《安庆府志》：“钱氏，怀宁人，明尚书如京曾孙女也。适太学生高堂，事孀姑备极孝养。年未三十，以己不孕，为堂广置媵妾，举二子，恩勤鞠育，视同所生。乙酉城溃，堂殉难，氏潜挟两孤，百计以脱。值叛贼搜山，日伏蓁莽，夜藏石穴，月馀乃得全活。身中湿毒，遂染痼疾，犹力疾督课耕桑，使不坠先业。子稍长，择明师教之” ，共称“贤母。”